
În această lună (august), în ziua a şaisprezecea, pomenirea aducerii Icoanei 
celei nefăcute de mână a Domnului Dumnezeu şi Mântuitorului nostru Iisus 
Hristos, din cetatea Edesei, în păzita de Dumnezeu împărateasa cetăților a 
Constantinopolului. 


Făcând multe minuni Domnul şi marele Dumnezeu şi Mântuitorul nostru lisus 
Hristos, pentru a Sa bunătate, precum este scris în Sfintele Evanghelii, şi ducân- 
du-se pretutindeni această veste, a auzit şi Avgar, domnitorul Edesei. 


Și dorea să vadă pe lisus Hristos aievea şi nu putea, pentru că era căzut în boală 
fără leac, căci avea lepră neagră care îi cuprinsese tot trupul, de-l topea şi-l mânca; 
şi pe lângă aceea avea şi boală veche cu dureri pe la încheieturi. Lepra însă îl 
înspăimânta şi îl umilea, iar cealaltă boala îi dă dureri iuți şi grele; pentru aceea nu 


ieşea afară, şi nu-l vedea nimeni din cei supuşi ai lui. 


Iar în zilele Sfintelor Patimi ale Domnului Dumnezeului şi Mântuitorului nostru 
lisus Hristos, scriind el o epistolă a trimis-o cu un oarecare Anania, învăţându-l să 
zugrăvească statul, părul şi faţa şi tot chipul trupesc, cu toată nevoinţa, şi să-i aducă 
Chipul acela al lui Hristos, de vreme ce Anania era foarte iscusit la meşteşugul 
zugrăviei. 


lar epistola avea aceste cuvinte: ”Avgar, domnul cetăţii Edesei, lui Iisus 
Mântuitorului Bunului Doctor, ce petrece în Ierusalim, să se bucure. Auzit-am 
de Tine şi de tămăduirile ce se fac de Tine, fără ierburi. Că precum auzim, faci 
pe orbi să vadă şi pe ologi să umble, pe leproşi curăţeşti, duhurile necurate şi 
demonii goneşti şi pe cei ce se află cu boli îndelungate îi lecuieşti şi pe morţi 
înviezi. Și auzind acestea toate despre Tine, am gândit una dintr-acestea doua: 
Că au Fiul lui Dumnezeu eşti făcând acestea, au Dumnezeu. Drept aceea dar, 
scriind, Te-am rugat să iei osteneala şi să vii până la mine, ca să-mi tămăduieşti 
şi boala ce am, şi să Te afli aicea cu mine. Că am înţeles că şi iudeii cârtesc 
asupra Ta şi vor să-i facă rău; eu am o cetate mică, însă de cinste, care ne va fi 
din destul amândurora, a petrece cu pace”. 


Deci Anania mergând la Ierusalim şi dând Domnului epistola, îi lua aminte de-L 
semuia cu multă chibzuinţă. Dar neputând să se apropie din pricina mulțimii ce se 
adunase, s-a suit pe o piatră ce era mai înaltă puţintel de la pământ, şi îndată îşi 
puse ochii asupra Lui, şi-şi întări mâna pe hârtie scriind asemănările cele ce vedea. 
Însa nu putea nicicum să-i însemneze chipul, pentru că se arăta cu altă faţă şi cu 
schimbată înfăţişare. 


Iar Domnul, ca un cunoscător al celor ascunse şi cercetător al inimilor, cu- 
noscând gândul aceluia, a vădit ceea ce se făcea pe ascuns. Căci cerând apa să 
se spele, i s-a dat şi o mahramă în patru colţuri; şi după ce s-a spălat a şters cu 
ea preacurata şi dumnezeiasca Sa faţă. Şi, o, minune: s-a întipărit pe acea 
mahramă dumnezeiescul Său chip şi faţa; şi El a dat-o lui Anania, zicându-i: 


Punând la Sfârşitul epistolei şi şapte peceţi, însemnate cu slove evreieşti care 
tălmăcindu-se, arată: Teu Tea, Tion Tavma, adică: A lui Dumnezeu faţă, 
dumnezeiască minune. 


Deci Avgar primind pe Anania cu bucurie şi căzând şi închinându-i-se sfintei şi 
preacuratei Icoane a Domnului, cu credinţă şi multă osârdie, îndată s-a tămăduit de 
boală, rămânând puţină lepră numai pe fruntea lui. Jar după mânrnitoarea patimă 
a lui Hristos şi după suirea Lui la cer, mergând Sfântul Apostol Tadeu la Edesa, 
a pus pe Avgar în scăldătoarea Botezului. Şi botezându-l şi pe el şi pe toţi câţi 
erau sub ascultarea lui, în numele Tatălui şi al Fiului şi al Sfântului Duh, a ieșit 
Avgar din apă curăţit şi de acea puţină rămăşiţă de lepră. 


De atunci cinstind în tot chipul, închinându-se acelei dumnezeieşti asemănări a 


Chipului Domnului, şi vrând ca să fie cinstită de către toţi, pe lângă celelalte ale lui 
bunătăţi, a adăugat şi aceasta: Ca pogorând chipul unui zeu, ridicat deasupra porţii 
celei de obşte a cetăţii şi sfărâmându-l, a pus în locul lui acea nefăcută de mână 
Icoană a Mântuitorului nostru şi Dumnezeu, înfrumuseţând-o, şi scriind aceste 
cuvinte: 


Și a dat poruncă ca oricine va intra pe acea poartă să dea cinstea şi închinăciunea 
ce se cuvine cinstitei şi de minuni făcătoarei Icoanei lui Hristos, şi apoi să intre în 
cetate. Această poruncă pioasă a bărbatului aceluia, a fost ţinută cât a trăit el şi fiul 
său în viaţa aceasta. lar după ce nepotul lui a ajuns domnitor, a dat cu piciorul 
dreptei credinţe şi însuşi s-a întors la slujirea idolilor, şi a vrut să ridice deasupra 
porţii Edesei un idol şi să pogoare Icoana lui Hristos. 


Cunoscând aceasta din dumnezeiasca arătare episcopul cetăţii, a pus nevoinţa 
mare, şi de vreme ce locul unde stă Icoana era rotund, a aprins înaintea 
dumnezeieştii Icoane o candelă, şi a pus o cărămidă dinainte, şi zidind-o pe din 
afară cu var, a tocmit zidul de nu se vedea. Nemaivăzând, Icoana Domnului, 
păgânul a renunţat la lucrul ce începuse a face. 


Și a trecut multă vreme, încât ieşise din mintea oamenilor unde era ascunsă 
dumnezeiasca Icoană. lar când Osroe, împăratul perșilor, prădând cetăţile şi oraşele 
Asiei, a ajuns şi la Edesa, şi a pornit asupra ei toată meşteşugirea de luptă, a dat 
mare frică oamenilor cetății. Aceştia scăpând numai la Dumnezeu şi rugându-L cu 
lacrimi, aflară grabnica mântuire; căci într-o noapte s-a arătat o femeie preaslăvită 


dumnezeiasca Icoană nestricată, şi candela aprinsă de atâţia ani, încă şi în cărămida 
ce era pusă în preajma candelei. Şi arătând Icoana tuturor s-au umplut de nespusă 
bucurie şi veselie. 


Luând episcopul această Icoană şi făcând Litanie şi mulțumind a mers la locul 
unde spărgeau perşii cetatea. Și dacă s-au apropiat, a picurat untdelemn din candela 
în focul cel gătit ce avea să ardă cetatea, şi a ars pe toţi de i-a prăpădit. lar dacă s-a 
apropiat episcopul cu dumnezeiescul chip de pădure unde era focul mare de 
mulţime de copaci, îndată s-a pornit vânt mare, şi a întors para focului asupra celor 
ce-l făcuseră şi i-au izgonit. Şi aşa cetatea Edesa s-a izbăvit de vrăjmaşii săi, prin 
milostivirea lui Hristos Dumnezeul nostru, şi prin arătarea preasfântului Chip cel 
nefăcut de mână. 


După mulți ani împăratul Romano, cel ce se chema Lacapenos, pe care şi 
Porfiroghenit îl numesc, cel ce a împărăuit cu ginerile sau Constantin, fiul 
împăratului Leon cel înţelept, a fost adusă acea sfântă mahramă, care avea pe ea 
Chipul cel nefăcut de mână al dumnezeieştii feţe a lui Hristos, în Constantinopol 
din Edesa care era stăpânită de saracini împreună cu toată Siria. Şi s-a făcut 
aducerea aceea în acest chip: Romano cel bătrân care stăpânea atunci, şi-a pus în 
gând să îmbogăţească cetatea împărătească şi cu aceasta icoană. Pentru aceea în 
multe vremi a trimis la Edesa, şi a cerut acea dumnezeiască omenească închipuire a 
Domnului, de la Amira cel ce se afla acolo, făgăduind că va plăti şi bani şi va 
slobozi pe prinşii de război, dar şi că nu se va mai porni cu vrăjmăşie oştile 
creştinilor împotriva acelor hotare. Şi au căzut la învoială. 


Și de vreme ce a dat voie Amira şi a lăsat a fi aşa, luând episcopii Samosatelor, 
Edesei şi alţii cu frica lui Dumnezeu acea Sfântă Icoană şi epistola scrisă de 
Hristos, au purces în cale spre Constantinopol; iar pe cale se făceau nespuse 
minuni. Și dacă au sosit la locul Optimatelor şi la biserica Născătoarei de 
Dumnezeu ce se numeşte a lui Eusebiu, apropiindu-se mulţi bolnavi cu credinţă, s- 
au tămăduit de multe feluri de boli. lar un îndrăcit zicând: "la-ţi Constantinopole 
slavă, cinstea şi bucuria, şi tu Porfirogenitule împărăţia ta", îndată s-a tămăduit. 


Iar în cincisprezece zile ale lui august, în anul de la Hristos nouă sute cincizeci şi 
nouă, pe vremea împărăției lui Romano, au sosit arhiereii ce duceau Sfânta Icoană 
la Constantinopol la biserica Născătoarei de Dumnezeu, cea din Vlaherne, unde a 
fost primită cu închinăciune, cu cinste şi cu bucurie atât de împărat cât şi de 
domnul şi de întregul popor. 


lar a doua zi, adică în şaisprezece, după sărutare şi închinăciune, ridicând Icoana 
lui Hristos pe umere patriarhul Teofilact şi împărații cei tineri, pentru că cel bătrân 
lipsea din pricina slăbiciunii, şi toţi cei mai de cinste şi toată plinirea bisericii au 
petrecut-o cu cinste, până la poarta cea de aur. Apoi ridicând-o de acolo cu cântări 
şi cu laude, şi cu făclii aprinse, au sosit la vestita şi marea biserică a înțelepciunii 
lui Dumnezeu. Și făcând şi acolo cinstirea ce se cădea, s-au suit la palatele 
împărăteşti, şi intrând în biserica Născătoarei de Dumnezeu, zisă a Farului, au pus 
acolo cinstitul şi sfântul Chip al Domnului Dumnezeului şi Mântuitorului nostru 
lisus Hristos. A căruia este slava în veci. Amin. 


Canon de rugăciune la praznicul Sfintei Mahrame a Domnului 


Tropar la praznicul Sfinte Mahrame a Domnului, glasul al 2-lea: Preacuratului 
Tău Chip ne închinăm, Bunule, cerând iertare greşelilor noastre, Hristoase Dumne- 
zeule, că ai binevoit a Te sui cu Trupul pe Cruce, ca să mântuieşti din robia 
vrăjmaşului pe cei pe care i-ai zidit, pentru aceasta, cu mulţumire strigăm ie: toate 
le-ai umplut de bucurie, Mântuitorul nostru, Cel ce ai venit să mântuieşti lumea. 


Cântarea 1 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat lui Dumnezeu cântare de biruinţă să-l cântăm. 


Stih: Slavă Ție, Dumnezeul nostru, Slavă Ţie. 


Cel ce era fără de trup, mai înainte a luat, cu bunăvoința Tatălui, Chip trupesc, 
precum suntem noi şi netăgăduindu-şi chipul, ne-a dăruit nouă dumnezeiasca 
însemnare a icoanei Sale. 


Stih: Slavă Ție, Dumnezeul nostru, Slavă Ţie. 


Firea cea neschimbată şi cu adevărat Chipul Tatălui venind pe pământ în Trup 
omenesc şi apoi la cer suindu-Se, ne-a lăsat nouă pe pământ Chipul Său cel trupesc 
în prea cinstita Sa Icoană. 


Stih: S/avă Ție, Dumnezeul nostru, Slavă Ţie. 


Moştenirea Ta cea clătinată de amăgirea vrăjmaşului ai îndreptat-o, Hristoase cu 
cinstitele Tale Patimi şi cu Inchipuirea Feţei Tale ai întărit-o. 


Stih: Preasfântă Născătoare de Dumnezeu, miluieşte-ne pe noi. 

Cel ce din curat pântecele tău a luat trup în chip mai presus de fire, Cel care dă 
tuturor oamenilor viață, ceea ce eşti cu totul fără prihană, în chip lămurit nu S-a 
depărtat de Ceea ce a fost mai înainte. 


Cântarea a 3-a 


Irmos: Nu este sfânt precum Tu, Doamne, Dumnezeul meu, care ai înălţat fruntea 
credincioşilor Tăi, Bunule şi ne-ai întărit pe noi pe piatra mărturisirii Tale. 


Stih: S/avă Ție, Dumnezeul nostru, Slavă Ţie. 


Cu îmbrăcămintea faptelor bune, ai îmbrăcat, Mântuitorule, cinstita Biserică, în- 
demnând inima împărătească să caute în asemănarea Ta acoperământ. 


Stih: Slavă Ție, Dumnezeul nostru, Slavă Ţie. 

Roditorul de zavistie vrând să jefuiască bunătăţile şi să le împuţineze după vre- 
muri, în mâinile cele necurate le-a dat fără ruşine, dar a fost biruit, în deşert 
gândind. 

Stih: Slavă Ție, Dumnezeul nostru, Slavă Ţie. 

Luminat s-a bucurat oarecând David, dănţuind înaintea sicriului celui Sfânt, iar 
acum cel ce a luat spre îndreptare sceptrurile cele împărăteşti mai mult se bucură 


de dumnezeiescul Chip. 


Stih: Preasfântă Născătoare de Dumnezeu, miluieşte-ne pe noi. 


Vrând Fiul tău, Fecioară, să taie din rădăcină toată neascultarea strămoşului cea 
crescută, a luat din pântecele tău, curată, toată firea omenească. 


Cântarea a 4-a 


Irmos: Hristos este Puterea mea, Dumnezeu şi Domnul, cinstita Biserică cu dum- 
nezeiască cuviinţă cântă, strigând: din cuget curat întru Domnul prăznuind. 


Stih: Slavă Ție, Dumnezeul nostru, Slavă Ţie. 

Dulce cu adevărat este soarele ce luminează ochii, dar mai dulce este vederea ase- 
mănării Tale, Hristoase. Pentru că acela luminează simţirile trupeşti, iar acesta pe 
cele duhovniceşti. 


Stih: Slavă Ție, Dumnezeul nostru, Slavă Ţie. 


Tăria ismaelitenească a slăbit, că prin arma dreptei Cruci, înţelepţeşte, toată în- 
grădirea acelora a surpat-o la pământ, stăpânitorul împărat. 


Stih: Slavă Ție, Dumnezeul nostru, Slavă Ţie. 


Toţi domnii şi judecătorii pământului, care v-aţi învrednicit de vederea lui Hristos, 
Binecuvântaţi-L pe EI, împreună cu arhiereii şi cu preoţii astăzi şi cu tot poporul. 


Stih: Preasfântă Născătoare de Dumnezeu, miluieşte-ne pe noi. 


Roagă-te, Preacurată, ca să fie păzită cetatea ta de năvălirea vrăjmaşilor că iată cât 
meşteşugesc pizmăreţii asupra el. 


Cântarea a 5-a 


Irmos: Cu dumnezeiască strălucirea Ta, Bunule, sufletele celor ce mânecă la Tine 
cu dragoste luminează-le, ca să Te vadă, Cuvinte al lui Dumnezeu, pe Tine 
Adevăratul Dumnezeu, pe Tine Cel ce le chemi din negura greşelilor. 


Stih: S/avă Ție, Dumnezeul nostru, Slavă Ţie. 
Cetate mică ţi-a gătit ţie locaş de demult oarecând Hristos, în care venirea lui 


Tadeu a izbăvit bolile şi scrisoarea mâinii tale şi dumnezeiasca însemnare a Feţei 
Sale. 


Stih: S/avă Ție, Dumnezeul nostru, Slavă Ţie. 


Darurile harurilor Tale s-au înmulțit, Hristoase; că acelea avându-le în sân mai 
înainte de Edesa, se lăuda iar acum Roma cea nouă, primindu-le, se bucură. 


Stih: S/avă Ție, Dumnezeul nostru, Slavă Ţie. 

Ochii Domnului spre împărații cei drepţi şi urechile Lui spre rugăciunea împă- 
raţilor celor bine credincioşi, care cu bună credinţă cinstesc Chipul Lui cel 
nezugrăvit de mână. 


Stih: Preasfântă Născătoare de Dumnezeu, miluieşte-ne pe noi. 


Potoleşte, Fecioară, desele întăriri ale vrăjmaşilor şi strică sfaturile lor şi ajută 
moştenirii tale, că am slăbit în răutăţi. 


Cântarea a 6-a 

Irmos: Prins a fost dar nu s-a ţinut în pântecele chitului Ilona, că purtând chipul 
Tău, al Celui ce ai pătimit şi îngropării Te-ai dat, ca dintr-o cămară a ieşit din fiară 
şi a strigat străjerilor: Cei ce păziţi cele deşarte şi mincinoase, mila voastră o aţi 


părăsit. 


Stih: Slavă Ție, Dumnezeul nostru, Slavă Ţie. 


Împodobit eşti cu frumuseţea, Mântuitorule, mai mult decât toţi fiii omeneşti. Căci 
măcar că în vremea Patimii n-ai avut, nici chip, nici frumuseţe dar ca Cel ce este, 
toate le-ai luminat şi ai arătat chipul Feţei Tale, a cărei asemănare închipuită în 
Sfânta Mahramă, ca o vistierie s-a dat nouă. 


Stih: S/avă Ție, Dumnezeul nostru, Slavă Ţie. 

Tăria Feţei Tale fiind adusă de la mulţimea agarenilor, ca şi Arca alianţei de la cei 
de alt neam, a fost dată acum noului Israel, icoana Ta, Hristoase şi slava pe care a 
câştigat-o că nu se cădea să se arunce câinilor cele sfinte. 


Stih: Preasfântă Născătoare de Dumnezeu, miluieşte-ne pe noi. 


De la tăria mâniei Tale, Mântuitorule, cu am lipsit şi bătăile Tale le-ai depărtat de 
la mine, pentru rugăciunile Celei ce Te-a născut pe Tine fără ispită bărbătească, 


Cuvinte, nu mă lăsa pe mine să înot cumplit şi să mă înec în viforul păcatului, 
Unule, Mântuitorule. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Arătatu-s-a astăzi dumnezeiescul Chip, veselind şi luminând toată lumea cea de 
sub soare, Aceluia închinându-ne, strigăm: venit-ai şi Te-ai arătat Lumina cea ne- 
apropiată. 

Condac, glasul al 2-lea. Podobie: Pe cea întru rugăciuni... 

Negrăită şi dumnezeiască este orânduiala Ta cea către oameni, Cuvinte al Tatălui; 
iar Chipul cel nezugrăvit de mână, ci de Dumnezeu scris, nemincinos arată Intru- 
parea Ta, pentru aceea icoana Ta o cinstim, sărutând-o. 

Cântarea a 7-a 

Irmos: Tinerii cei ce au mers din Iudeea în Babilon, oarecând, cu credinţa Treimii 
văpaia cuptorului au călcat, cântând: Dumnezeul părinților noştri, bine eşti 
cuvântat. 


Stih: S/avă Ție, Dumnezeul nostru, Slavă Ţie. 


Cu cuvântul toată boala ai gonit, Cuvinte al lui Dumnezeu, pe pământ umblând şi 
suindu-Te la Scaunul Părintesc, cu Chipul Tău vindeci toate bolile noastre. 


Stih: Slavă Ție, Dumnezeul nostru, Slavă Ţie. 


Cel ce cu cuvântul toate le-ai zidit şi Te-ai Inchipuit întru cei străini, nouă ne-ai 
lăsat însemnările Feţei Tale, pe care primindu-le, cu bucurie ne veselim. 


Stih: Slavă Ție, Dumnezeul nostru, Slavă Ţie. 


Din tot sufletul căutând însemnarea Chipului Tău, credinciosul împărat precum a 
căutat aşa a şi dobândit, Doamne, cu cuviinţă aflând împlinirea dumnezeiescului 
dor. 


Stih: Preasfântă Născătoare de Dumnezeu, miluieşte-ne pe noi. 


Dezlegatu-s-a din osânda cea de demult omenirea prin naşterea ta că pe tine 
singură mai desfătată decât cerurile aflându-te Dumnezeu, Ceea ce eşti cu totul fără 
prihană, S-a sălăşluit întru tine. 


Cântarea a 8-a 


Irmos: Pentru Legile părinteşti, fericiţi tineri în Babilon mai înainte chinuri păti- 
mind, nu au ţinut seama de porunca cea nebună a celui ce împărăţea; şi cu focul 
împreunându-se, care nu i-a ars, Celui ce stăpâneşte, cântare vrednică i-au cântat: 
pe Domnul lăudaţi-L toate lucrurile şi-L prea înălțaţi întru toţi vecii. 


Stih: S/avă Ție, Dumnezeul nostru, Slavă Ţie. 


Nădăjduind că vei veni ca de față, Doamne, tot poporul cetăţii Ţi-a făcut Ție 
întâmpinare minunată. Şi mergând dumnezeiasca ceată a arhiereilor, care Te purta 
pe umeri şi în moştenirea Ta intrând, Indurate, în biserica Maicii Tale Te-ai 
odihnit. 


Stih: S/avă Ție, Dumnezeul nostru, Slavă Ţie. 


Gurile pruncilor celor fără răutate Te-au lăudat pe Tine mergând Tu de demult la 
cetatea cea ucigătoare de prooroci. Dar adunarea iudeilor sălbătăcindu-se, mână 
ucigaşă a într-armat asupra Ta. lar acum cetatea cea legiuitoare de obşte, strân- 
gându-se şi pe Tine ca pe un Făcător văzându-Te, se bucură primind chipul Feţei 
Tale. 


Stih: Preasfântă Născătoare de Dumnezeu, miluieşte-ne pe noi. 


Voind a purta Trup, Îngerul Sfatului Celui mare al Tatălui, în pântecele tău, prea 
curată, desăvârşit S-a lucrat şi pe tine Maică te-a însemnat, curată şi firea ome- 
nească cea stricată a înnoit-o, pe Acela Îl Binecuvântăm toţi ca pe un Făcător şi-L 
prea înălțăm întru toţi vecii. 


Cântarea a 9-a 


Irmos: Din ospăţul Stăpânului şi din masa cea nemuritoare, veniți credincioşilor la 
loc înalt, cu gânduri înalte să ne îndulcim, pe cuvântul cel prea înalt din Cuvântul 
lui cunoscându-l, pe care îl mărim. 


Stih: S/avă Ție, Dumnezeul nostru, Slavă Ţie. 


Cu nebunie s-a pornit asupra Ta poporul cel fără minte, Mântuitorule şi în locul 
facerii de bine lucruri necuvioase cu îndrăzneală a pornit asupra Ta. Dar noi, cei ce 
stăm departe, cu Patimile Tale, Mântuitorule, fii ne-am făcut. 


Stih: Slavă Ție, Dumnezeul nostru, Slavă Ţie. 


Ajutor împotriva vrăjmaşilor dăruieşte binecredincioşilor Tăi, ca agonisindu-şi 
semnele trupului Tău, ca o îngrădire nebiruită, Stăpâne, prin ele să vadă mântuirea 
Ta. 


Stih: Preasfântă Născătoare de Dumnezeu, miluieşte-ne pe noi. 


Văzut a fost de cei de pe pământ Cuvântul purtător de Trup, îndoit după Fire din 
tine, Ceea ce ești cu totul fără prihană, prin săvârşirea Dumnezeirii, într-un Ipostas, 
fără amestecare, unit fiind cu amestecarea, pe Acela II slăvim. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morţi s-au făcut de strălucirea îngerului ce s-a arătat, care a vestit femeilor În- 
vierea. Pe Tine 'Te mărim, Pierzătorul stricăciunii, la Tine cădem, Cel ce ai înviat 
din mormânt la Unul Dumnezeul nostru. 


Împăratul Edesei cunoscându-Te pe Tine, Împăratul tuturor, Cel ce nu porţi nici 
sceptruri, nici oaste, ci mulţime de minuni, Te-a rugat ca să dobândească pentru 
sine dumnezeiasca Ta Fire omenească. Şi în icoană, dacă Te-a văzut pe Tine, a 
stigat: Dumnezeu eşti Tu şi Domn. 


Sedelna Praznicului Adormirii Maicii Domnului, glasul 1. Podobie: Piatra fiind 
pecetluită de iudei şi ostaşii străjuind prea curat Trupul Tău, înviat-ai a treia zi, 
Mântuitorule, dăruind lumii viaţă. Pentru aceasta, Puterile cerurilor strigau ie, 
Dătătorule de viaţă: Mărire învierii Tale, Hristoase! Mărire împărăției Tale! Mărire 
iconomiei Tale, Unule lubitorule de oameni! 


Ceata cea dumnezeiască a apostolilor s-a adunat să te îngroape pe tine, prea cinstită 
Născătoare de Dumnezeu prea curată. Cu aceia şi cetele îngerilor au cântat mutarea 
ta, strigând, prea lăudată. Împreună cu care şi noi, credincioşii, cu dragoste 
prăznuim, curată, laudă ţie aducând cu glasuri de cântări şi strigăm: Bucură-te, 
folositoarea celor ce pururea te fericesc pe tine. 


Preacuratului Tău Chip ne închinăm, Bunule, cerând iertare greşelilor noastre, 
Hristoase Dumnezeule, că ai binevoit a Te sui cu Trupul pe Cruce, ca să mântuieşti 
din robia vrăjmaşului pe cei pe care i-ai zidit, pentru aceasta, cu mulţumire strigăm 
Ție: toate le-ai umplut de bucurie, Mântuitorul nostru, Cel ce ai venit să mântuieşti 
lumea. 


